CELEX: 32013D0085
Language: mt
Date: 2013-02-14 00:00:00
Title: 2013/85/UE: Deċiżjoni tal-Kummissjoni tal- 14 ta’ Frar 2013 dwar in-noninklużjoni ta’ ċerti sustanzi fl-Anness I, IA jew IB tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (notifikata bid-dokument numru C(2013) 670)  Test b’relevanza għaż-ŻEE

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 45/30
            
         DEĊIŻJONI TAL-KUMMISSJONI
   tal-14 ta’ Frar 2013
   dwar in-noninklużjoni ta’ ċerti sustanzi fl-Anness I, IA jew IB tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali
   (notifikata bid-dokument numru C(2013) 670)
   (Test b’relevanza għaż-ŻEE)
   (2013/85/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2), jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB tad-Direttiva 98/8/KE.
            
         
               (2)
            
            
               Għal għadd ta’ taħlitiet ta’ tipi ta’ sustanzi/prodotti inklużi f’dik il-lista, jew il-parteċipanti kollha waqqfu l-parteċipazzjoni tagħhom fil-programm ta’ analiżi, jew ma wasal l-ebda dossier komplut fil-perjodu taż-żmien speċifikat fl-Artikoli 9 u 12(3) tar-Regolament (KE) Nru 1451/2007 mill-Istat Membru maħtur bħala Rapporteur għall-evalwazzjoni.
            
         
               (3)
            
            
               Konsegwentement, u skont l-Artikoli 11(2), 12(1) u 13(5) tar-Regolament (KE) Nru 1451/2007, il-Kummissjoni għarrfet lill-Istati Membri skont dan. Tali t-tagħrif ġie ppubblikat ukoll b’mezzi elettroniċi.
            
         
               (4)
            
            
               Fi żmien il-perjodu ta’ tliet xhur minn dawk il-pubblikazzjonijiet, għadd ta’ kumpaniji wrew interess li jassumu r-rwol ta’ parteċipant għal uħud mis-sustanzi u t-tipi ta’ prodotti kkonċernati. Madankollu, dawk il-kumpaniji sussegwentement naqsu milli jissottomettu dossier komplut.
            
         
               (5)
            
            
               Skont l-Artikoli 12(4) u 12(5) tar-Regolament (KE) Nru 1451/2007, is-sustanzi u t-tipi ta’ prodotti kkonċernati ma għandhomx għalhekk jiġu inklużi fl-Annessi I, IA jew IB tad-Direttiva 98/8/KE.
            
         
               (6)
            
            
               Fl-interess taċ-ċertezza legali, huwa xieraq li tiġi speċifikata d-data li warajha l-prodotti bijoċidali tat-tipi ta’ prodotti elenkati fl-Anness ta’ din id-Deċiżjoni li fihom sustanzi attivi elenkati f’dak l-Anness ma għandhomx jibqgħu jitqiegħdu fis-suq.
            
         
               (7)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DIN ID-DEĊIŻJONI:
   Artikolu 1
   Is-sustanzi indikati fl-Anness ta’ din id-Deċiżjoni ma għandhomx jiġu inklużi għat-tipi ta’ prodotti kkonċernati fl-Anness I, IA jew IB tad-Direttiva 98/8/KE.
   Artikolu 2
   Għall-finijiet tal-Artikolu 4(2) tar-Regolament (KE) Nru 1451/2007, prodotti bijoċidali tat-tipi ta’ prodotti elenkati fl-Anness ta’ din id-Deċiżjoni li fihom is-sustanzi attivi elenkati f’dak l-Anness ma għandhomx jibqgħu jitqiegħdu fis-suq b’effett mill-1 ta’ Frar 2014.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-14 ta’ Frar 2013.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 123, 24.4.1998, p. 1.
   
      (2)  ĠU L 325, 11.12.2007, p. 3.
   
      ANNESS
      
         Sustanzi u tipi ta’ prodotti li ma għandhomx jiġu inklużi fl-Annessi I, IA jew IB tad-Direttiva 98/8/KE
      
      
                  Isem
               
               
                  Numru tal-KE
               
               
                  Numru tal-CAS
               
               
                  Tip ta’ Prodott
               
               
                  Stat Membru Rapporteur
               
            
                  Glutaral
               
               
                  203-856-5
               
               
                  111-30-8
               
               
                  5
               
               
                  FI
               
            
                  4-(2-nitrobutil)morfolina
               
               
                  218-748-3
               
               
                  2224-44-4
               
               
                  6
               
               
                  UK
               
            
                  4-(2-nitrobutil)morfolina
               
               
                  218-748-3
               
               
                  2224-44-4
               
               
                  13
               
               
                  UK
               
            
                  diklorur tal-N,N’-(dekan-1,10-diildi-1(4H)-piridil-4-iliden)bis(ottilammonju)
               
               
                  274-861-8
               
               
                  70775-75-6
               
               
                  1
               
               
                  HU
               
            
                  Aċidu saliċiliku
               
               
                  200-712-3
               
               
                  69-72-7
               
               
                  1
               
               
                  NL